OpenLLM-France/wikimedia huggingface dataset:
# Luis Aragonés

José Luis Aragonés Suárez Martínez (Hortaleza, gaur egun Madril, 1938ko uztailaren 28a - Madril, 2014ko otsailaren 1a) espainiar futbol jokalari eta entrenatzailea izan zen.
Jokalari gisa Atlético de Madriden lortu zituen arrakasta handienak, hiru Liga (1966, 1970 eta 1973) eta bi Kopa (1965 eta 1972) irabaziz. Entrenatzaile ibilbidean Liga bat (Atlético de Madrid, 1977), 4 Kopa (3 Atléticorekin, 1976, 1985 y 1992; 1 Barcelonarekin, 1988), Espainiako Superkopa bat (Atlético, 1985) eta Kontinentearteko Kopa bat (Atlético, 1974) irabazi zituen. 2004-2008 bitartean Espainiako taldearen entrenatzailea izan zen eta 2008ko Eurokopan garaipena lortu zuen.

## Ibilbidea
### Jokalari

| Taldea | Herrialdea | Urteak |
| Getafe Club de Fútbol | Espainia | 1957-1958 |
| Real Madrid CF | Espainia | 1958 |
| Real Club Recreativo de Huelva | Espainia | 1958-1959 |
| Hércules Club de Fútbol | Espainia | 1959-1960 |
| Real Oviedo | Espainia | 1960-1961 |
| Real Betis | Espainia | 1961-1964 |
| Atlético de Madrid | Espainia | 1964-1974 |

### Entrenatzaile

| Taldea | Herrialdea | Noiztik | Noiz arte | Emaitzak | Emaitzak | Emaitzak | Emaitzak | Emaitzak |
| Taldea | Herrialdea | Noiztik | Noiz arte | J | I | B | G | %I |
| Atlético Madrid | Espainia | 1974 | 1980 | 207 | 90 | 55 | 62 | 43,48 |
| Real Betis | Espainia | 1981 | 1982 | 34 | 15 | 6 | 13 | 44,12 |
| Atlético Madrid | Espainia | 1982 | 1987 | 173 | 86 | 42 | 45 | 49,71 |
| Barcelona | Espainia | 1987 | 1988 | 39 | 16 | 9 | 14 | 41,03 |
| Espanyol | Espainia | 1990 | 1991 | 38 | 12 | 10 | 16 | 31,58 |
| Atlético Madrid | Espainia | 1991 | 1993 | 77 | 41 | 16 | 20 | 53,25 |
| Sevilla | Espainia | 1993 | 1995 | 76 | 31 | 23 | 22 | 40,79 |
| Valencia | Espainia | 1995 | 1997 | 84 | 41 | 16 | 27 | 48,81 |
| Real Betis | Espainia | 1997 | 1998 | 38 | 17 | 8 | 13 | 44,74 |
| Real Oviedo | Espainia | 1999 | 2000 | 38 | 11 | 12 | 15 | 28,95 |
| Mallorca | Espainia | 2000 | 2001 | 38 | 20 | 11 | 7 | 52,63 |
| Atlético Madrid | Espainia | 2001 | 2003 | 80 | 35 | 21 | 24 | 43,75 |
| Mallorca | Espainia | 2003 | 2004 | 38 | 15 | 6 | 17 | 39,47 |
| Espainia | Espainia | 2004 | 2008 | 54 | 38 | 12 | 4 | 70,37 |
| Fenerbahçe | | 2008 | 2009 | 34 | 18 | 7 | 9 | 52,94 |
| Denetara | Denetara | Denetara | Denetara | 1048 | 486 | 254 | 308 | 46,37 |

## Lortutako sariak

Jokalari ibilbidean
* Espainiako 3 Liga (Atlético de Madrid, 1966, 1970 eta 1973)
* Espainiako 2 Kopa (Atlético de Madrid, 1965 eta 1972)
* Pichichi saria: 1969/70 denboraldian
Entrenatzaile ibilbidean
* Espainiako Liga 1 (Atlético de Madrid, 1977)
* Espainiako 4 Kopa (3 Atlético de Madridekin, 1976, 1985 eta 1992; 1 FC Barcelonarekin, 1988)
* Espainiako Superkopa 1 (Atlético de Madrid, 1985)
* Kontinente arteko Kopa 1 (Atlético de Madrid, 1974)
* Europako Futbol Txapelketa 1: Espainia, 2008

## Erreferentziak

* ↑ Luis «Aragones entrenatzaile ohia hil da 75 urte zituela» Eitb.com
* ↑ Ladislao J. MOÑINO: «El hombre que puso música al balón» Deportes.elpais.com
* Datuak: Q576614
* Multimedia: Luis Aragonés / Q576614
# Madame Tussauds

Madame Tussauds Ingalaterrako Londres hiriburuan egoitza duen argizarizko pertsona irudien museo bat da. Bestalde, munduko beste hainbat hiritan ere ordezkaritzak baditu: New York, Hong Kong, Las Vegas, Amsterdam eta Berlin.
Gizateriaren historiako mundu osoko pertsonaia nabarmenen nahiz zinemako aktore ospetsuen argizarizko irudiak erakusgai ditu.

## Iruditegia

* Gandhi.
* Nelson Mandela.
* Adolf Hitler.
* Charlie Chaplin.

## Kanpo estekak

* Madame Tussauds museoaren webgunea (Ingelesez)
* Datuak: Q186309
* Multimedia: Madame Tussauds / Q186309
# Madame Curie

Madame Curie filma Mervyn LeRoy zinemagilearen lana da, 1943. urtekoa. Filmak 7 Oscar Sarietarako izendapenak jaso zituen.

## Pertsonaiak

* Greer Garson
* Walter Pidgeon
* Henry Travers
* Albert Bassermann
* Robert Walker
* C. Aubrey Smith
* Dame May Whitty

## Erreferentziak

* ↑ THE 16TH ACADEMY AWARDS | 1943

## Kanpo estekak

* imdb.com
* Datuak: Q621716
* Multimedia: Madame Curie (film) / Q621716
# Madame Roland

Marie-Jeanne Phlippon Roland, Madame Roland izenaz ezaguna (Paris, 1754ko martxoaren 17a - ibidem, 1793ko azaroaren 8a) frantses politikaria izan zen, Jean-Marie Roland de la Platièren emaztea. Garai hartako emakume gehienek baino prestakuntza askoz ere hobea jaso zuen gaztetan, eta kartsu jokatu zuen hasieratik iraultzaren alde. Rousseau miretsi zuen biziki. Senarrari lagundu zion Lyonen, eta 1791. urtetik aurrera, girondinoen buruzagi bihurtu zen, eta eragin handia izan zuen girondinoen gobernuan. 1793ko maiatzean preso hartu zuten, girondinoen aurkako esetsaldiaren ondorioz, eta 1793ko azaroan hil zuten gillotinan.
Berari egozten zaio urkamendira zeramatela askatasunaren estatuaren aurrean bota zuen esaldia: "Askatasuna, zenbat hilketa egiten dira zure izenean...

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q236554
* Multimedia: Madame Roland / Q236554
# Madame Grand (margolana)

Madame Grand Louise Élisabeth Vigée Le Brun-en 1783ko margolana da. Metropolitan Art of Museum-eko bilduman dago, New York-en. 1783ko Parisko Saloian erakutsi zuten lehen aldiz.
Margolaneko protagonista Catherine Grand aktorea da, gerora Talleyrand ministro eta diplomatikoaren emaztea bihurtu zena. Eskuan musika partitura dauka.
Aire erotiko garbi bat dauka erretratuak, Vigee Le Brunek nahita lortua, ezpainetan eta begiradan bereziki, eta estilo bera igartzen den gai erotikoa zuen Vigee Le Brun-en beste margo batean, Bacchante delakoan. Ez da ohikoa begirada desbideratu hori Vigee Le Brun-en lanetan, bere erretratatuek gehienetan zuzen begiratzen baitute margoetan.

## Erreferentziak

* ↑ www.metmuseum.org (Noiz kontsultatua: 2019-09-03).
* ↑ Schama, Simon.. (1989). Citizens : a chronicle of the French Revolution. Viking ISBN 0670810126. PMC 21036771. (Noiz kontsultatua: 2019-09-03).

## Kanpo estekak

* Datuak: Q19905205
* Multimedia: Madame Grand (Élisabeth Vigée-Lebrun - Metropolitan Museum of Art) / Q19905205
# Madame Dubarry (1919ko filma)

Madame Dubarry 1919ko Ernst Lubitsch alemaniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Filmak Luis XV.aren amorantearen istorioa kontatzen du. Jendetza-eszenek bere garaian harridura sortu zuten

## Aktoreak

* Pola Negri - Madame du Barry
* Emil Jannings - Luis XV.a
* Harry Liedtke - Armand de Foix
* Eduard von Winterstein - Jean Du Barry
* Reinhold Schünzel - Choiseul ministroa
* Else Berna - Graefin Gramont
* Fred Immler - Richelieu
* Gustav Czimeg - Aiguillon

## Erreferentziak

* ↑ www.sansebastianfestival.com

## Kanpo estekak

* Datuak: Q480109
* Multimedia: Madame DuBarry (1919 film) / Q480109
# Macuelizo (Nikaragua)

Macuelizo Nikaraguako Nueva Segoviako departamenduko udalerri bat da. 2012ko estimazioen arabera 6570 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q1647684
* Multimedia: Macuelizo, Nicaragua / Q1647684
Txantiloi:Nueva Segoviako departamenduko udalerri aurkibidea
# Macuco (Rio de Janeiro)

Macuco Brasilgo udalerri bat da, Rio de Janeiroko estatuan kokatua. 5.415 biztanle ditu 77,719 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1787503
* Multimedia: Macuco (Rio de Janeiro) / Q1787503
# Macuelizo

Macuelizo Hondurasko Santa Bárbara departamenduko udalerri bat da. 255 km²ko azalera du eta 2013ko datuen arabera 30.377 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2395223
# Mami Yamaguchi

Mami Yamaguchi (japonieraz: 山口 麻美, Yamaguchi Mami, 1986ko Abuztuaren 13a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2007 | 1 | 0 |
| 2008 | 0 | 0 |
| 2009 | 1 | 1 |
| 2010 | 14 | 5 |
| 2011 | 2 | 2 |
| Guztira | 18 | 8 |

## Erreferentziak

* ↑ Japan Football Association
* ↑ 2010, 2011 Japan Football Association
* Datuak: Q4990802
* Multimedia: Mami Yamaguchi / Q4990802
# Mamit barrutia

Mamit barrutia Indiako barruti bat da, Mizoram estatuan. 86.364 biztanle ditu 3.025 kilometro koadrotan.

## Mugakideak

Honako barrutiekin egiten du muga:
Karimganj barrutia

## Ikus, gainera

* Mizoram

## Kanpo estekak

* Datuak: Q751531
# Mami Ueno

Mami Ueno (japonieraz: 上野 真実, Ueno Mami, 1996ko Irailaren 27a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2017 | 3 | 0 |
| Guztira | 3 | 0 |

## Erreferentziak

* ↑ 2017 Japan Football Association
* Datuak: Q28687923
# Mamie Eisenhower

Mamie Geneva Doud de Eisenhower (1896ko azaroaren 14a - 1979ko azaroaren 1a) Dwight David Eisenhower Estatu Batuetako presidentearen emaztea izan zen eta herrialde honetako Lehen Dama 1953 eta 1961 artean.
1916an ezkondu zenean, 19 urte besterik ez zituen. Armadako base askotan bizi zen, Panamatik Filipinetaraino.
* Datuak: Q233686
* Multimedia: Mamie Eisenhower / Q233686
# Mamiki

Mamiki :
| Sorrera: | 1979 |
| Txupinera: | Alazne Olabarrieta(1983) |
| Egoitza: | Pelota, 3 (Zazpikaleak) |
| Leloa: | - |
| Kideak: | 100 |
| Koloreak: | Morea |
| Egoera: | Ez aktiboak |
| Webgunea: | - |
Mamiki Bilboko konpartsarik beteranoetarikoa zen, hauen federakundearen kidea zena eta feminismoaren alde sortutakoa.
Mamiki Emakumeon Konpartsa feministen txosna zen. Jai eredu partehartzaile, inklusiboa, anitza eta berdinzale baten aldekoa. Bere helburua, jaietan, kalea, gaua eta plazak zoriontasun klase berrien sinonimoak izango zirelarik eta sekula ere ez arrisku arrazoia arau patriarkala betetzen ez zutenentzako.
Emakumeen kultura eta sormenari bidea zabalduko zien beraien egitaraua eta musikaren bidez. Antolakuntza eta muntaiaren lanak autogestioan eta emakumeen artean eginez oinarritzen zen. Horrela, babesleku askea eta autonomoa eraikitzea zuten helburu eta ahalduntze kolektibo feministarako iturburua.

## Desagerpena

Aurrera jarraitzeko "egiturazko arazoak" aipatu zituzten erabakia hartzeko arrazoien artean, errelebo falta kasu. Talde prozesu baten ondotik eta 43 urteren ostean, erabaki zuten 2022an txosnarik ez muntatzea.
Duela urte batzuetatik arrastaka zekartzaten egiturazko arazoak aipatu zituzten erabakia hartzeko arrazoien artean, "jarduera guztia dinamizatzeko eta artatzeko errelebo konprometituaren" falta, besteak beste. "Talde eragilean gutxi gaude, ez dugu denera iristeko indarrik eta ez dago erantzunik guk gure mamiki-unibertsoa deitzen diogunaren aldetik", zioten. Azaldu zutenez, etengabeko ahalegina egin zuten emakumeak Mamikiko konpartsakide izatera animatzeko, baina nahi zuketen arrakastarik gabe. "Konpartsa dinamika proaktiboagoa eraikitzen saiatu gara, eta zikloa duintasunez ixteko azken ahaleginean, 43 urteko bizitzaren ondoren Mamikik merezi duen bezala, azken unera arte hainbat ate jo ditugu nahi genuen emaitza lortu gabe", irakur zitekeen argitara emandako idatzian.
Hala bada, "horretarako hauspo nahikorik" ez zegoela iritzirik, 2023ko Aste Nagusian txosnarik ez muntatzea erabaki zuten. Azpimarratu zuten erabakia talde prozesu baten emaitza zela, eta bazuela azken bileran bildu ziren konpartsakideen bermea. "Bertan, azken bost urteetako prozesua zehatz-mehatz azaldu genuen, eta argi geratu zen ziklo baten amaieraren aurrean gaudela, konpartsaren proiektuari agur esateko atarian".

## Ikus, gainera

* Bilboko Aste Nagusia

## Erreferentziak

* ↑ https://www.bilbokokonpartsak.eus/konpartsak/mamiki
* ↑ https://www.argia.eus/albistea/mamiki-emakumeon-konpartsak-aurten-ez-du-txosnarik-muntatuko-bilboko-aste-nagusian

## Kanpo estekak

* (Gaztelaniaz) Bilboko Konpartsen Federakundearen webgunean
* Datuak: Q12262931
# Mami Kaneda

Mami Kaneda (japonieraz: 金田 真美, Kaneda Mami) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1984 | 2 | 0 |
| 1985 | 0 | 0 |
| 1986 | 1 | 0 |
| Guztira | 3 | 0 |

## Erreferentziak

* ↑ Japan Football Association
* Datuak: Q50374830
# Mami Lebrun

Mami Lebrun Kepa Erraztik idatzi eta interpretatutako antzezlana izan zen, Xake Produkzioak taularatu zuena. 2018ko Donostia Antzerki Saria lortu zuen.
Antzezlanaren sorgunea amonaren heriotzak sortutako zirrara pertsonala da. Heriotzaz, doluaz, eta iraganaz aritzen da obra, baina batez ere maitatutako amona haren memoria landu beharraz, eta aurreko belaunaldi hark bizitzako arazoei eman behar izan zien erantzunaz.
Gidoia lizentzia irekiarekin (CC-BY-SA) argitaratu zuten Susa argitaletxeak eta EHAZE elkarteak 2020an.

## Sinopsia

Oharra: Atal honek istorio osoa edo amaiera argitzen du.
Iraganeko sekretuek heriotzari eta memoriari buruzko gogoeta hunkigarri baterako bidea zabaltzen dute
Egoitz eta Miren omenaldi bat prestatzen ari dira berriki hil den amona Concharentzat. Amonaren etxeko ganbaran haren egunkari pertsonal zahar bat aurkitzen dute. Horrela jakingo dute Conchak, gaztea zelarik, Parisko kabaret batean bizi izan zuena.
Hori izango da obraren ardatza. Hala ere, badago sekretu bat, Egoitzek Mireni kontatu ez diona.
Dolua, pertsona maiteen desagerpena, haiek agurtzea, haien memoria bizirik mantentzea… Horiexek dira obra hunkigarri honen kontakizunean biltzen diren gaietako batzuk, gaur egunetik 1940ko hamarkadara jauzi egin eta memoriari, damuari eta heriotzari buruzko gogoeta egiten duen obra honetan biltzen direnak.

## Parte hartzaileak

* Zuzendaria: Getari Etxegarai
* Zuzendari laguntzailea: Xabier Ormazabal
* Interpretatzaileak: Ane Pikaza, Kepa Errasti, Ainara Ortega
* Argiztapena: David Alcorta
* Eszenografia: Eskenitek
* Musika: Pascal Gaigne
* Ekoizpena, banaketa eta jantziak: Xake Produkzioak

## Erreferentziak

* ↑ «Donostia Antzerki Saria» www.donostiaeuskaraz.eus (Noiz kontsultatua: 2019-05-18).
* ↑ Goikoetxea, Alejandra. (2019-04-21). «Parisko kabaret abeslariari, amonari omen!» Argia (Noiz kontsultatua: 2019-05-19).
* ↑ EHAZE. (2020). «Sar Hitza (Mami Lebrun)» www.susa-literatura.eus (Susa literatura) (Noiz kontsultatua: 2022-01-23).
* ↑ «Eneritz Artetxe, Kepa Errasti eta Galder Perezen antzezlanak plazan» bizkaie.biz (Noiz kontsultatua: 2022-01-23).
* ↑ Errasti, Kepa. (D.L. 2020). Mami Lebrun. Susa ISBN 978-84-17051-45-7. PMC 1260196680. (Noiz kontsultatua: 2022-01-23).
* ↑ «Susa literatura - Mami Lebrun» www.susa-literatura.eus (Noiz kontsultatua: 2022-01-23).

## Kanpo estekak

* Mami Lebrun. Antzezlanaren gidoia CC-BY-SA lizentzia librearekin banatuta. www.susa-literatura.eus
* Datuak: Q99337574
# Maku eskualdea

Maku eskualdea ( persieraz: شهرستان ماکو‎) Irango Mendebaldeko Azerbaijan probintziak dituen 17 eskualde edo xahrestān-etako bat. Herrialdeko ipar mendebaldeko muturrean kokatuta, Armenia, Azerbaijan eta Turkiako mugan dago. Hiriburua Maku da.
Maku eskualdeak mugakide ditu Nakhitxevan Azerbaijan Errepublika Autonomoko Xarur eta Sadarak eskualdeak ekialdean, eta Turkia Errepublikako Igdir eta Agri probintziak iparraldean eta mendebaldean, hurrenez hurren.

## Biztanleria

2006ko erroldaren arabera, eskualdean ( Poldaxt eta Xowt eskualde berriak osatze aldera banandutako lurraldeak barne) 174.578 biztanle ziren 39.765 familiatan; eskualde berrietakoak kenduta, 84.516 biztanle ziren 19.238 familiatan.
Biztanle gehienak azeriar-turkiarrak dira eta azerbaijaneraz hitz egiten dute, hizkuntza ofiziala persiera den arren. Kurdu gutxi omen dago eskualde honetan.

## Administrazioa

Maku xahrestān-a bi barrutitan (bakhx) banatzen da, bakoitzak bere hiriburua duela. Ondoko taula honetan 2006ko datuak ditugu:
| Barrutiak | Populazioa | Hiriburua | Populazioa |
| Erdialdekoa | 64.174 | Maku | 41.865 |
| Bazargan | 20.342 | Bazargan | 9.047 |
Hirietatik aparte, 14 herri daude, 800 eta 4.000 biztanle artekoak.

## Klima

Tokiko estepako klima du. Urtean zehar ez du euri handirik botatzen. Köppen-Geiger klima-sailkapenaren arabera, BS klima du Makuk. Bataz besteko tenperatura 10.6ºkoa da, eta batez besteko euri kopurua 295 mm.

## Erreferentziak

* ↑ «Mākū (County, Iran) - Population Statistics, Charts, Map and Location» www.citypopulation.de (Noiz kontsultatua: 2019-07-09).
* ↑ «Census of the Islamic Republic of Iran, 1385 (2006)» (Excel) Islamic Republic of Iran.
* ↑ «Ulduz turismo-agentziaren webgunea» www.ulduztourism.com (Noiz kontsultatua: 2019-07-10).
* ↑ «Iranian National Committee for Standardization of Geographical Names website» Persieraz.
* ↑ «World Gazetteer: Mākū - profile of geographical entity including name…» archive.is 2013-04-28 (Noiz kontsultatua: 2019-07-10).
* ↑ Climate data.org. .
* ارلس گیتاشناسی استان‌های ایران [Atlas Gitashenasi Ostanhai Iran] ( Irango Probintzien Gitashenasi Atlasa )
* Encyclopædia Iranica: BĀZARGĀN

## Ikus, gainera

* Kaukasoa
* Mendebaldeko Azerbaijan
* Irango banaketa administratiboa

## Kanpo estekak

Zer ikus daiteke Makun?
* Datuak: Q1293986
* Multimedia: Maku County / Q1293986
# Maktorion

Maktorion edo Mactorium (antzinako grezieraz: Μακτώριον) Siziliako antzinako hiri bat zen, Gela inguruan zegoena, Herodotoren ustez, Gelonaren arbasoa zen Telines buru zuten Gelako hiritar talde batek okupatu zuela. Bere kokapenaren adierazpen bakarra Herodotok ematen du, Gelatik gertu eta Siziliaren barruan.
Maktorion izena, Esteban Bizantziokoaren lanetan ere aipatzen da, nork Filistoren informazioetatik hartzen duen, baina ez da ondorengo garaietan aipatzen. Philipp Clüverk Buterako setioan egon zitekeela pentsatu zuen, Gelatik 13 kilometrora dagoen muino batean. Barrington Atlas du monde grec et romain liburuaren editoreek uste izan dute Maktorion Monte Bubonia hondakin arkeologikoen kokalekua Mazzarino udalerrian (Caltanissettako probintzian) zegoen tokietan zegoela.

## Erreferentziak

* ↑ Herodoto: VII, 153
* ↑ CLUVER: Sicil. 363 orr.

## Bibliografia

* Richard Talbert, Barrington Atlas of the Greek and Roman World, (ISBN 0-691-03169-X), Map 47 & notes.

## Kanpo estekak

* Datuak: Q3843699
# Maksimir estadioa

Maksimir estadioa, kroazieraz: Stadion Maksimir, Kroaziako Zagreb hiriburuan dagoen futbol estadio bat da. GNK Dinamo Zagreb taldearen jikalekua da, baita Kroaziako futbol selekzio nazionalarena ere.
1912ko maiatzaren 15ean inauguratu zen eta 40.000 lagunentzako edukiera du.
* Datuak: Q723603
* Multimedia: Maksimir Stadium / Q723603
# Maksutov (kraterra)

Maksutov kraterra Ilargiko talka-krater bat da. LQ29 lau-angelukoan dago. 83,8 kilometroko diametroa du. Izena Dmitry Dmitrievich Maksutovren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q745393
* Multimedia: Maksutov (lunar crater) / Q745393
# Maktab

Maktab (arabieraz: مكتب‎) edo Maktabeh (arabieraz: مكتبة‎: ) edo Maktabkhaneh (persieraz: مکتبخانه‎:) (beste transkripzioak makteb, mekteb, mektep, meqteb, maqtab), Kuttab bezala ere ezaguna (arabieraz: الكتَّاب‎: Kottāb), “eskola”, arabierazko hitza da, oinarrizko lehen hezkuntzako eskolak izendatzeko erabilia. Maktabetan haurrek irakurtzen eta idazten ikasteaz gain, gramatika eta islamari buruzko ikasketak ere egiten zituzten, batez ere Qira'at (Korana buruz ikasi errepikapenaren bidez); eta sarritan beste zenbait gai praktiko zein teorikotan ere trebatzen ziren. XX. mendera arte, maktabak herriko jendea eskolatzeko bide bakarra izan dira Islamaren munduan.

## Kanpo estekak

* Datuak: Q105473292
# Makugweko sarraskia

Makugweko sarraskia Kongoko Errepublika Demokratikoan gertatu zen, 2023ko urtarrilaren 22an. Estatu Islamikoaren Indar Demokratiko Aliatua taldeak erasoaren ardura hartu zuen.

## Aurrekariak

Indar Demokratiko Aliatuak Ugandako talde islamista bat da, 1996an matxinada bat hasi zuena. Kongoko Errepublika Demokratikoara hedatu zen eta 2010eko hamarkadan areagotu egin zen. Ipar Kivun egindako erasoek Benin 2016an egindako sarraski bat barne hartzen dute. 2010eko hamarkadaren amaieran, taldeak lotura estuak sortu zituen Estatu Islamikoarekin. 2023ko urtarrilaren 15ean, Kasindiko (Ipar Kivu) eliza baten aurkako atentatua egin zuten.

## Sarraskia

2023ko urtarrilaren 22ko gauean, Indar Demokratiko Aliatuek 17 eta 24 pertsona artean hil zituzten Makugwen, Benitik gertu dagoen herrixka batean, Ipar Kivun, Kongoko Errepublika Demokratikoaren ekialdean. Matxinoek hainbat etxe eta denda arpilatu eta erre zituzten, eta hainbat pertsona bahitu zituzten. Saidi Balikwisha diputatu probintzialak, erasoan zehar Makugwen zegoenak, adierazi zuen hildakoak 23 zirela, eta adierazi zuen gutxienez beste 3 desagertuta zeudela. Urtarrilaren 23an, Estatu Islamikoak bere gain hartu zuen erasoaren erantzukizuna.

## Erreferentziak

* ↑ https://www.voanews.com/a/suspected-islamists-kill-23-in-east-dr-congo-attack-/6930078.html
* ↑ https://www.msn.com/en-za/news/other/nearly-20-people-killed-in-new-attack-blamed-on-adf-in-eastern-drc/ar-AA16EdG4

## Kanpo estekak

* Datuak: Q116444885
# Maksim Nedasekau

Maksim Yuryevich Nedasekau (bielorrusieraz: Максім Юр’евіч Недасекаў; 1998ko urtarrilaren 21a) altuera jauzian espezializatutako atleta bielorrusiarra da. 2020ko Olinpiar Jokoetan brontzezko domina izan zen. Urrezko dominak ere irabazi zituen 2021eko Pista Estaliko Europako Txapelketan, 2019ko Europako U23ko Txapelketan eta 2017ko Europako U20ko Txapelketan .
2019an, zilarrezko domina irabazi zuen taldekako proban 2019ko Europako Jokoetan.
Bere marka pertsonalak 2,37 metro aire librean (2020ko Olinpiar Jokoak) eta 2,37 metro pista estalian (Toruń 2021) dira.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Altuera jauzia |
| Europako txapelketak ||||
| Urtea | Lekua | Domina | Proba |
| 2018 | Berlin Alemania | 02 ! | Altuera jauzia |
| Europako txapelketak (Indoor) ||||
| Urtea | Lekua | Domina | Proba |
| 2021 | Torun Polonia | 01 ! | Altuera jauzia |
| Europako txapelketak (Sub23) ||||
| Urtea | Lekua | Domina | Proba |
| 2019 | Gavle Suedia | 01 ! | Altuera jauzia |
| Europako txapelketak (Sub20) ||||
| Urtea | Lekua | Domina | Proba |
| 2017 | Grosseto Italia | 01 ! | Altuera jauzia |

## Erreferentziak

* 1 2 Ganguly, Sudipto. (1 August 2021). Athletics-'Can we have two golds?' – Barshim, Tamberi share high jump win. Reuters.

## Kanpo estekak

* Datuak: Q31030755
* Multimedia: Maksim Nedasekau / Q31030755